АН ЙЫЛЦlГlАНДА. 

Адуней аугlа зымгlва гlайззата  
Йанзыргlалуаш - йаквзыршвуш йызпшуа,
Ан йылцlгlанда «йчпачlвыйа?» - рхlвата, 
Йылджьауапхуш атамам йазпшуа.  
Ан заджвыкl лпхара, ан заджвыкl лпшкара 
Цlапхашвкl атlрынта, йартlларын агвква. 
Ан заджвыкl лгвшашра, ан заджвыкl лыгвтара 
Айщчвата йаднаргылрын йагъачваз анцlра. 
Йылцlгlанда ан уахьчlва зсабиква джвыкву, 
Йгвъаджьуа ргlахъынхlвыхра пшдза йазпшуа. 
Йылцlгlанда ан зсабиква гlадзынгылуа, 
Уачlвы йджвылцlуаш рымгlва лызкъьауа.  
Йылцlгlанда, йралхlврын хlашва амакъымгьи, 
Хlбзазара апны зымгlва йрапхъу, 
Ан йылхарын йшырквнагу рхlаквымгьи, Айсра амцацlхъийра зтахъкву. 
Йырзыбанда мачlдзакl лгвы ацкьара, 
Йыргвынгlвында ан лгвыргlвара. 
Амамыр рхчара ахъаз ан заджвыкl лбзибара, 
Йрызхъарын йгlархъшвалхуа адуней зымгlва.